**CONSILIUL JUDEȚEAN VRANCEA SE APROBĂ,**

**Direcția Administrarea Patrimoniului Public și Privat** **PREȘEDINTE**

 **Cătălin TOMA**

**Nr. 22572/ 16. 10. 2023**

**X/B/1/5**

**REFERAT**

**Privind**: Modificarea Regulamentului de funcționare a Ariei naturale de interes local Crâng Petrești.

Unitatea Administrativ Teritorială Județul Vrancea în parteneriat cu Unitatea Administrativ Teritorială Municipiul Focșani și Unitatea Administrativ Teritorială Comuna Vânători, a implementat proiectul *Amenajarea ariei naturale de interes local ”Crâng Petrești” și îmbunătățirea infrastructurii de acces*, finanțat prin Programul Operațional Regional 2007- 2013, Axa Prioritară 5 – „Dezvoltarea durabilă şi promovarea turismului”, Domeniul de intervenție 5.2 „Crearea, dezvoltarea, modernizarea infrastructurii de turism pentru valorificarea resurselor naturale și creșterea calității serviciilor turistice”.

Obiectivul general al proiectului a fost de valorificare a resurselor naturale și creșterea calității serviciilor turistice prin crearea și modernizarea infrastructurii de turism de utilitate publică din județul Vrancea. Prin Hotărârea Consiliului Județean Vrancea nr. 44 din 15 martie 2021 privind modificarea și completarea Hotărârii Consiliului Județean Vrancea nr. 115 din 19 iulie 2017 a fost aprobat Regulamentul de funcționare a Ariei naturale de interes local Crâng Petrești, care conține prevederi legate de activitățile permise și  interzise pe teritoriul ariei naturale şi obligațiile legate de desfăşurarea acestor activităti, programul și reguli de vizitare, sancțiuni privind încălcarea dispozițiilor regulamentului.

 De la momentul adoptării acestuia, Prin Hotărârea Consiliului Județean Vrancea nr. 44 din 15 martie 2021, s-au constantat o serie de aspecte care necesită a fi prevăzute în regulament, în special legate de zona de parcare. Ținând cont de incidentele care au avut loc și care au necesitat o atenție specială din partea personalului de pază, respectiv: parcarea autovehiculelor pe termen îndelungat, în afara programului de funcționare a Ariei naturale, accesul unor autovehicule cu gabarit mare, avarierea, distrugerea unor autovehicule, nerespectarea normelor de circulație precum și de intrarea în vigoare a noilor prevederi legale privind circulația pe drumurile publice, este necesară completarea regulamentului cu prevederi care să acopere și aceste aspecte.

 A mai fost de asemenea introdusă prevederea legată de săvârşirea în public a unor fapte, acte sau gesturi obscene, proferarea de injurii, expresii jignitoare sau vulgare, ameninţări cu acte de violenţă împotriva persoanelor sau bunurilor acestora, de natură să tulbure ordinea şi liniştea publică sau să provoace indignarea cetăţenilor ori să lezeze demnitatea şi onoarea acestora sau a instituţiilor publice în incina spațiilor de joacă.

În ceea ce privește activitătile permise pe teritoriul ariei naturale protejate de interes local şi obligațiile legate de desfăşurarea acestor activităti, a fost clarificată procedura, tipul activităților și al solicitantului.

Față de acestea, vă rugăm să analizați și să dispuneți: Modificarea Regulamentului de funcționare a Ariei naturale de interes local Crâng Petrești

Director executiv, Administrator public,

Catană Viorel Adrian Crețu

Administrator,

Lefter Laurențiu

Referent,

Răileanu Loredana

Șef birou,

Ciobotaru Laura